庸齋薛微之里居時與僕爲莫逆交亂後寓洛西時来關中每相見必詫郝婿之爲人歲辛未秋紹先沿檄至長安始得因杯酒接殷勤觀其氣概知庸齋之不予欺也今因其歸詩以餞之
作者：王洋
朝代：宋

paragraphs: 玉潤冰清久著名，長安一見眼增眀。
笑談已了關中事，慷慨還成灞上行。
桑落酒邉還適意，渭城歌裏莫傷情。
寄身琴鶴堂中相，早爲皇家致太平。